|  |
| --- |
|  |
| **OBČINA RADENCI**  **OBČINSKI SVET**  **Številka:**  **Datum:**  **ZADEVA: SKLEP O PREVZEMU TER PRENOSU VAŠKEGA VODOVODA HRAŠENSKI VRH V JAVNO VODOVODNO OMREŽJE OBČINE RADENCI**  **PRAVNA PODLAGA:** 29. člen Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), 16. in 30. člen Statuta Občine Radenci (Uradno glasilo slovenskih občin, št. 2/11 in 67/15), Odlok o oskrbi s pitno vodo na območju občine Radenci (Uradno glasilo slovenskih občin, št. 35/11 in 32/12)  **PREDLAGATELJ:** Janez Rihtarič, župan Občine Radenci  **GRADIVO PRIPRAVIL:** Davorin Zamuda  **GRADIVO OBRAVNAVAL:**  **POROČEVALEC:** Davorin Zamuda  **PREDLOG SKLEPA: Občinski svet Občine Radenci sprejme Sklep o prevzemu ter prenosu Vaškega vodovoda Hrašenski Vrh v javno vodovodno omrežje Občine Radenci.**  **FINANČNE POSLEDICE:** Sredstva za priklop Vaškega vodovoda Hrašenski Vrh na Občinsko javno vodovodno omrežje so zagotovljena v Proračunu Občine Radenci na proračunski postavki 04830 Vodovod- investicijsko vzdrževanje vodovodnega omrežja.  **OBRAZLOŽITEV:** V prilogi  **Janez RIHTARIČ**  **ŽUPAN OBČINA RADENCI**  Priloge:   * Predlog Sklepa o prevzemu ter prenosu Vaškega vodovoda Hrašenski Vrh * Obrazložitev sklepa | |
|  | |
|  | |
|  | |
|  | |
|  | |
| OBČINA RADENCI  OBČINSKI SVET  Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), 16. in 30. člena Statuta Občine Radenci (Uradno glasilo slovenskih občin, št. 2/11 in 67/15), Odloka o oskrbi s pitno vodo na območju občine Radenci (Uradno glasilo slovenskih občin, št. 35/11 in 32/12), je Občinski svet Občine Radenci na \_\_\_\_\_izredni seji dne \_\_\_\_\_\_\_\_\_\_\_\_\_\_\_\_sprejel naslednji | |
| **SKLEP O PREVZEMU TER PRENOSU VAŠKEGA VODOVODA HRAŠENSKI VRH V JAVNO VODOVODNO OMREŽJE OBČINE RADENCI** | |
| 1. | |
| Občina Radenci prejme brezplačno v last vodovodni sistem Vaškega vodovoda Hrašenski Vrh na območju Občine Radenci, ki oskrbuje zaselke Hrašenski Vrh, Rački Vrh in Murski Vrh. | |
|  | |
| 2.  Po pridobitvi lastninske pravice Občine Radenci na premičninah iz 1. točke tega sklepa, se navedeno vodovodno omrežje vpiše v kataster javne infrastrukture Občine Radenci ter preda v najem izvajalcu javne službe oskrbe s pitno vodo na območju Občine Radenci.  3.  Uporabniki, ki so na dan 01. 12. 2016 uporabniki Vaškega vodovoda Hrašenski Vrh, bodo ob priklopu vaškega vodovoda na javno vodovodno omrežje, oproščeni plačila komunalnega prispevka.  4. | |
| Ta sklep začne veljati naslednji dan po objavi v Uradnem glasilu slovenskih občin. | |
|  | |
| Številka: | |
| Datum: | |
|  | |

Janez RIHTARIČ

ŽUPAN OBČINE RADENCI

**OBRAZLOŽITEV :**

Dne 06. 11. 2016 je bil sklican sestanek z uporabniki vode iz Vaškega vodovoda Hrašenski Vrh (v nadaljevanju: VV H.V.). Sestanka se je udeležil tudi župan Občine Radenci Janez Rihtarič in predstavil razloge za prevzem v upravljanje in prevezavo VV H.V. na javno vodovodno omrežje Občine Radenci.

Sestanka so se udeležili uporabniki VV H. V. (prisotnih je bilo cca. 30 uporabnikov od 144, ki so priključeni na VV H.V.).

Župan Občine Radenci, Janez Rihtarič, je uporabnike VV H.V. podrobneje seznanil z argumenti, na podlagi katerih občina Radenci predlaga brezplačen prenos VV H.V. v last občine Radenci ter prevzem v upravljanje. Ti argumenti so naslednji:

1 . Prenehanje dobave pitne vode iz vodnega zajetja VV H.V. zaradi neizpolnjevanja

zakonskih zahtev.

2. Priklop uporabnikov trenutnega VV H.V. na Občinsko javno vodovodno omrežje.

Večina prisotnih uporabnikov VV H.V. se je torej opredelila ZA PRIKLOP UPORABNIKOV VV H.V. NA JAVNO VODOVODNO OMREŽJE, na podlagi česar se je Občina Radenci zavezala urediti priključek, s katerim bo VV H.V. priključila na Javno vodovodno omrežje z 01.12.2016.

Občina Radenci bo prejela brezplačno v last vodovodno omrežje VV H.V., ki oskrbuje zaselke Hrašenski Vrh, Rački Vrh in Murski Vrh v Občini Radenci, uporabnikom Vaškega vodovoda Hrašenski Vrh pa v zameno ob priklopu na javno vodovodno omrežje ne bo potrebno plačati komunalnega prispevka. Gre za pregled stanja uporabnikov na dan 01. 12. 2016.

Sredstva za priklop VV H.V. na Občinsko javno vodovodno omrežje so zagotovljena v Proračunu Občine Radenci na proračunski postavki 04830 Vodovod- investicijsko vzdrževanje vodovodnega omrežja. Gre za vzpostavitev povezave med omrežjem VV H.V. ter Občinskim javnim vodovodnim omrežjem.